|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| Augustė Vedrickaitė |
|  |
| Biografija |
| Gimė | 1985 m. liepos 14 d. (37 metai) |
| Kilmė | Utena,  Lietuva |
| Žanrai | Pop, poprokas |
| Veikla | Dainininkė, dainų autorė |
| Instrumentai | Vokalas |
| Aktyvumo metai | 2005–dabar |

**Augustė Vedrickaitė** (g. 1985 m. liepos 14 d. Utenoje) – Lietuvos dainininkė, dainų autorė, išgarsėjusi kaip realybės šou „Dangus" dalyvė.

Muzikinė karjera
----------------

2005 m. realybės šou „Dangus" dalyvė. Gruodžio 29 d. vykusiame superfinale užėmė antrą vietą, nusileisdama tik Rasai Bubulytei.

2006 m. su daina „Make Me Wanna Loose You" dalyvavo „Eurovizijos" dainų konkurso nacionalinėje atrankoje. Patekusi į nacionalinės atrankos finalą ir surinkusi 1959 balsus užėmė 10 vietą. Tais pačiais metais išleido debiutinį albumą „Apnuoginta", kuris susilaukė didelio populiarumo, bei atliko vaidmenį Vytauto V. Lansbergio režisuotame kalėdiniame miuzikle „Geležinis vilkas".

2007 m. su daina „Fate" nacionalinėje „Eurovizijos" atrankoje surinko 4520 balsų ir užėmė 4 vietą. Buvo nominuota „Bravo 2007" Geriausios metų atlikėjos apdovanojimui, tačiau pralaimėjo Violetai Riaubiškytei.

2008 m. kartu su aktoriumi ir renginių vedėju Juozu Gaižausku dalyvavo LTV muzikiniame šou „Lietuvos dainų dešimtukas". Taip pat tais pačiais metais su daina „Do Something" nacionalinėje „Eurovizijos" atrankoje surinko 5145 balsus ir užėmė 6 vietą.

2009 m. dalyvavo nacionalinėje atrankoje į Eurovizijos dainų konkursą, bet nepraėjo atrankų etapo. Tais pačiais metais kartu su gydytoju Vygantu Kazlausku dalyvavo LNK muzikiniame šou „Žvaigždžių duetai 3", bet dėl nesutarimų su dueto partneriu pasitraukė iš projekto. 

2011 m. dalyvavo TV3 projekte „Chorų karai" vadovaudama Utenos auksiniam chorui.

2012 m. atliko pagrindinį Marijos vaidmenį Andriaus Kurieniaus režisuotame miuzikle „Muzikos garsai".

2013 m. atliko pagrindinį Jurgos vaidmenį Andriaus Kurieniaus režisuotame miuzikle „Velnio nuotaka" bei išleido debiutinį vaizdo klipą dainai „Shameless Queen".

2014 m. atliko pagrindinį merginos vaidmenį Ričardo Vitkaičio režisuotame miuzikle „Pranašas. Kartokite myliu".

2017 m. dalyvavo Eurovizijos nacionalinėje atrankoje, bet nepraėjo atrankų etapo.

2019 m. dalyvavo televiziniame muzikiniame projekte "Muzikinė Kaukė" ir užėmė ketvirtąją vietą.

2022 m. su daina „Before You're 6ft Under" dalyvavo nacionalinėje atrankoje „Pabandom iš naujo! ir patekusi į finalą, jame užėmė antrąją vietą.

Eurovizijos dainų konkurso atranka
----------------------------------

| **Metai** | **Daina** | **Rezultatai (finale)** |
| --- | --- | --- |
| 2006 | „Make Me Wanna Lose You" |  10 (iš 16) |
| 2007 | „Fate" |  4 (iš 11) |
| 2008 | „Do Somethin" |  6 (iš 14) |
| 2009 | „Not the Best Time" |  Nepateko |
| 2017 | „It's Not Over (Not to Me)" |  Nepateko |
| 2022 | „Before You're 6ft Under" |  2 (iš 8) |
|

Albumai
-------

|  |  |  |  |
| --- | --- | --- | --- |
| **Viršelis** | **Pavadinimas** | **Išleista** | **Įrašų kompanija** |
|  | *Apnuoginta* | 2006 m. | „Melodija" |
|

Radijo singlai
--------------

* 2005 m. – Saulė
* 2006 m. – Skrendu
* 2006 m. – Gyvensiu kaip noriu
* 2007 m. – Lyg niekur nieko
* 2008 m. – Pažadėk
* 2016 m. – Jei gali
* 2016 m. – Kad Kūnas Nepamirštų
* 2018 m. - Noriu Tave Paliest
* 2019 m. - Demonai
* 2022 m. - Before You're 6ft Under

Šaltiniai
---------

1. ↑  Lietuva nusprendė – į „Euroviziją" siunčia Moniką Liu, Augustė Vedrickaitė liko antroje vietoje